Karang sebuah tulisan dalam bahasa Betawi yang bernada persuasif dan panjangnya 1 paragraf.

Siapè nyang kagak kenal Bènyamin Suèb? Bang Bèn, bêgono diè disapè, mêrupakan sêniman sêrbè bisè, baèk di bidang musik ampè pêrpèlêman. Bakat sêni Bang Bèn udèh kêliatan sêjak usiènyè èmpat taun. Diè diajak abang-abangnyè ngamèn dêngan rombèng-rombèngan kêliling kampung. Mêrèka sêring nyanyiin lagu Mêlayu hinggè Bêlanda. Bang Bèn banyak bêrjasè dalêm kêsênian amè kêbudayèan Bêtawi. Sêbagè salèh atu buktinyè, diè turut bêrjasè ngêmbangin gambang kêromong. Kagak kurang dari 75 album musik amè 53 judul pèlêm udèh dihasilin Bang Bèn. Sêbuah kêbanggèan bagi masarakat Bêtawi karna pêrnèh têrlahir bocah Bêtawi nyang ngêlêgènda. Buat nyang mao ngênang sosok amè karyè-karyènyè, nyok, nyaba kê Taman Bènyamin Suèb di Jatinêgara!